На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 19.октобра 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „L.D. ENGINEERING 011 BG“ ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се набавка материјала у вредности од 30.000.000,00 динара и то:

* агрегата 4-8 у количини од 6000т,
* агрегата 0-16 у количини од 300т,
* тампона 0-63 у количини од 5000т,
* ломљеног камена у количини од 500т,
* туцаника 16-63 у количини од 100т,
* јаловине у количини од 12000т,
* песка „7“ у количини од 100т
* песак пердаш у количини од 100т
* бетона мб у количини од 330 м3,

као и набавка:

* асфалта BNHS16 у количини од 820 т x 8.210,00 динара
* aсфалта AB 11 у количини од 1150 x 8.618,00 динара,
* асфалта BNS22 у количини 510 x 8.210,00 динара,

а све за потребе уређивања површина јавне намене од стране КЈП „Златибор“, која ће се финансирати средствима именованог инвеститора у смислу члана 92. Закона о планирању и изградњи.

**Члан 2.**

Инвеститор **„L.D. ENGINEERING 011 BG“ ДОО БЕОГРАД**, ул. Добановачки пут 77а, Земун, МБ: 21686735, ПИБ: 112495656, гради стамбено-пословни објекат на катастарској парцели број 4453/5 КО Чајетина, за који је од стране Општинске управе Чајетина издато решење о грађевинској дозволи ROP-CAJ-13925-CPI-3/2023, заводни број: 351-519/2023-03 06.10.2023. године.

Наведеним решењем Инвеститор је обавезан да на име доприноса за уређивање грађевинског земљишта плати износ од 55.190.533,00 динара.

**Члан 3.**

На основу достављених појединачних цена из понуде СЗР и аутопревозника Жељка Ђурића из Ужица, Љубање бб, од 26. септембра 2023. године, набавка материјала из члана 1. Одлуке извршиће се према наведеним количинама у вредности од 30.000.000,00 динара, док укупна вредност набавке асфалта из члана 1. исте одлуке износи 24.996.000,00 динара са ПДВ-ом , чију анализу цена је извршио овлашћени судски вештак.

**Члан 4.**

Инвеститор ће уместо плаћања доприноса за уређивање грађевинског земљишта за изградњу објекта на кат. парцели бр. 4453/5 КО Чајетина извршити набавку материјала из члана 1. Одлуке и након потврде надлежног надзорног органа извршиће се коначни обрачун којим ће вредност набављеног материјала бити умањена од утврђеног доприноса за уређивање грађевинског земљишта за објекат на кат. парцели бр. 4453/5 КО Чајетина.

**Члан 5.**

Овлашћује се запослени у Општинској управи у смислу члана 21. Одлуке о утврђивању доприноса за уређивање грађевинског земљишта („Службени лист Општине Чајетина“, бр. 1/2015...10/2022) да закључи уговор са финансијером у смислу члана 92. Закона о планирању и изградњи, у свему према прихваћеним ценама, с тим што ће се коначан обрачун извршити након достављеног доказа о извршеној набавци материјала.

**Члан 6.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400- 1019/2023-01 од 19. октобра 2023. године.**

**ПРЕДСЕДНИК**

**Скупштине општине,**

*Арсен Ђурић*